મેં મારી સમજણનો સાર અને અનુભવનો નિચોડ આપવાનું શરૂ કર્યું, ‘પર્જન્ય! ચિન્મયી! જગતનો દરેક માનવી એકસાથે બબ્બે ચહેરાઓ સાથે જીવતો હોય છે. એક, જે એ બહાર પેશ આવે છે, બીજી જિંદગી જે તે ભીતરથી હોય છે. બધાને સારા દેખાવું છે, કોઈને સારા થવું નથી. હું પોતે આમાંથી બાકાત નથી રહ્યો, પણ છેલ્લા કેટલાક સમયથી મેં મક્કમ નિર્ધાર કરી લીધો છે. હું જેવો દેખાઉં છું એવો જ બની રહીશ. ખૂબ અઘરું છે આ કામ, પણ એ માટેનો નિર્ધાર વધુ મક્કમ હોવો જોઈએ.’